b'\n_START_ARTICLE_\nRobin Hoods eventyr (film)\n_START_SECTION_\nHandling\n_START_PARAGRAPH_\nMens kong Richard L\xc3\xb8vehjerte er p\xc3\xa5 korstog, styres Nottingham av hans bror, den onde prins John, (Claude Rains). John er en av normannerne, han \xc3\xb8ker skatten og vil fange sakserne og de fredl\xc3\xb8se. Den eneste som st\xc3\xa5r i veien er sakseren, Robin av Locksley. En dag redder Robin Much Millers\xc3\xb8nnen (Herbert Mundin) fra \xc3\xa5 bli arrestert av Johns medhjelper Sir Guy of Gisbourne (Basil Rathbone), siden han jaktet p\xc3\xa5 en av kongens hjorter. Robin og hans trofaste kamerat Will Scarlet (Patric Knowles) tar Much og flykter nok en gang. Robin drar alene til borgen, og tar med seg hjorten, og blir med p\xc3\xa5 m\xc3\xa5ltidet. blant Johns venner og hoff er Jomfru Marian (Olivia de Havilland), som ikke liker John, og vil ha Richard tilbake. Robin flykter fra festen etterfulgt av Guy og Gisbourne og Johns vakter, men han klarer \xc3\xa5 r\xc3\xb8mme fra borgen._NEWLINE_En dag Robin og Will Scarlet g\xc3\xa5r en tur i skogen, m\xc3\xb8ter de p\xc3\xa5 Lille John (Alan Hale, som spilte Lille John i tre forskjellige Robin Hood-filmer). Robin f\xc3\xa5r John med p\xc3\xa5 laget sitt. Senere f\xc3\xa5r han mange flere med, blant annet Broder Tuck (Eugene Pallette), n\xc3\xa5 er de mange fredl\xc3\xb8se._NEWLINE_En dag normannerne er p\xc3\xa5 vei i Sherwoodskogen etter \xc3\xa5 ha krevet inn skatt, kommer uventet Robin Hood og hans fredl\xc3\xb8se frem fra tr\xc3\xa6r og har dem med p\xc3\xa5 en fest. P\xc3\xa5 \xc2\xabgjestelisten\xc2\xbb er Guy of Gisbourne, den feige sheriffen av Nottingham (Melville Cooper) og Marian. De fredl\xc3\xb8se har et m\xc3\xa5ltid og tar alle penger og verdier fra normannerne. Robin forteller Marian hvorfor de stjeler fra de rike og gir til de fattige, Robin sier til Gisbourne at det er takket v\xc3\xa6re Marian han lar dem leve._NEWLINE_N\xc3\xa5r de kommer tilbake fra \xc2\xabfesten\xc2\xbb f\xc3\xa5r sheriffen en id\xc3\xa9; De holder en bueskytterkonkurranse, og vinnerpremien er en gullpil som blir gitt av Marian. Robin Hood kommer sikkert til \xc3\xa5 delta i forkledning, den som vinner m\xc3\xa5 v\xc3\xa6re Robin siden han er den beste bueskytteren i Nottingham, dermed kan de fange ham. N\xc3\xa5r turneringen nesten er over kommer et skudd som ikke kan bli gjort bedre, men i det Robins pil treffer splitter den pilen i to, dermed vinner Robin hvorp\xc3\xa5 han blir tatt til fange og senere d\xc3\xb8mt til d\xc3\xb8den ved henging._NEWLINE_Marian advarer de fredl\xc3\xb8se, s\xc3\xa5 de kan redde ham f\xc3\xb8r det er for sent. Senere den kvelden sniker Robin seg opp i fiendens borg for \xc3\xa5 takke Marian. Senere blir hun tatt til fange._NEWLINE_Kong Richard (Ian Hunter) er p\xc3\xa5 vei hjem til England forkledd som en munk. P\xc3\xa5 en tur til Sherwood skogen for \xc3\xa5 m\xc3\xb8te Robin, viser han sin identitet. N\xc3\xa5 har Prins John tenkt \xc3\xa5 krone seg selv som konge, og Richard, Robin og de fredl\xc3\xb8se kommer for \xc3\xa5 stoppe kroningen og seremonien. N\xc3\xa5 blir det en stor kamp, etterfulgt av en sverdduell mellom Guy of Gisbourne og Robin Hood. Det ender opp med at Robin dreper Gisbourne of redder Marian. Deretter vinner sakserne og Richard er tilbake som konge. S\xc3\xa5 gifter Robin og Marian seg, og g\xc3\xa5r ut av borgen.'